
ОБЩИНСКИ  СЪВЕТ-САМУИЛ
ПРЕПИС – ИЗВЛЕЧЕНИЕ
Протокол № 45
от заседание на 23.01.2019 г.
· Докладна записка с вх. № 61-02-909 от д –р Бейтула Сали – Кмет на Община Самуил.
· ОТНОСНО: Отчет за състоянието на общинската собственост  и резултатите  от нейното управление през 2018год.
СПИСЪК
на поименно гласувалите общинските съветници

от 23.01.2019г.
	№
	Име, Презиме, Фамилия
	Гласуване

	1
	Джевдет Ахмед Азис
	ЗА

	2
	Айхан Хъкмет Исмаил
	ЗА

	3
	Седат Хайредин Мехмед
	ЗА

	4
	Бюлент Шеит Мехмед
	ЗА

	5
	Реджеб Осман Хасан
	ЗА

	6
	Хюсеин Сали Хюсеин
	ЗА

	7
	Сезгин Бекир Ахмед
	ЗА

	8
	Кемал Сюлейман Кадир
	ЗА

	9
	Ерсин Февзи Исмаил   
	ЗА

	10
	Бейсим Емрула Мустафа
	ЗА

	11
	Ерол Ибраим Сали
	ЗА

	12
	Абтула Мехмед Абтула
	ЗА

	13
	Азем Хълми Шакир
	ЗА

	14
	Алпер Зикри Чауш
	ЗА

	15
	Вадет Мехмед Нурула
	ЗА

	16
	Станимир Петров Тодоров
	ЗА


Общински съвет – Самуил приема следното
РЕШЕНИЕ 45.903
Съгласно  чл.66а  от Закона за общинската собственост, кметът на общината ежегодно  представя  на Общинския съвет отчет за състоянието на общинската собственост и резултатите от управлението    по ред, определен в Наредбата по чл.8, ал.2 от Закона за общинската собственост.

 За община Самуил този ред е регламентиран в чл.1, ал.5  от Наредба №2 на ОбС Самуил.  
Водещ планов документ  за дейността през отчетния период  е  Годишната програма  за управление  и разпореждане с имоти общинска собственост, приета  с Решение №29.608/26.01.2018г. на ОбС Самуил и допълнена е Решения  №30.634/26.02.2018г., №31.660/30.03.2018г.,№32.683/30.04.2018г.,№34.732/22.06.2018г.,№36.743/19.07.2018г., 

 №39.817/13.10.2018г., №42.839/19.11.2018г. и №43.861/27.12.2018г.  на ОбС- Самуил. 

През 2018 година в Общинския съвет за разглеждане  са внесени  70бр. докладни записки по реда на Закона за общинската собственост и общинските Наредби, касаещи отдаването  под наем и разпореждане с общинското имущество.

Структурните звена от общинската администрация, които пряко осъществяват дейностите  по изпълнение на програмата  са Дирекция „ОСРРСД” и Дирекция „АПОФД”.
НОРМАТИВНА БАЗА
Закон за общинската собственост; Наредба  №2 за реда за придобиване, управление и разпореждане с общинско имущество и конкретните правомощия на кмета на общината; Наредба №6 за разрешаване, функциониране и премахване на временни съоръжения за търговия на територията на община Самуил; Наредба №7 за определянето и администрирането на местните такси и цени на услуги на територията на община Самуил; Наредба №8 за упражняване правата на община Самуил върху общинската част от капитала на търговски дружества; Наредба №10 за условията и реда за установяване жилищните нужди на граждани,настаняване под наем и продажба на общински жилища; Наредба №16 за стопанисване, управление  и предоставяне за ползване на общински пасища и мери на територията на община Самуил; Наредба №18 за  управление,стопанисване  и  ползване на земите и горите от общинския горски фонд на територията на община Самуил; Закон за концесиите; Правилника за прилагане на закона за концесиите; Закон за собствеността и ползване на земеделски земи; Правилник за прилагане на закона за собствеността и ползване  на земеделски земи. 
1.Актуване на имотите общинска собственост и завеждането им в регистри: Съгласно Закона за общинската собственост, имотите - общинска собственост се разделят на публична и  частна, съобразно предназначението и статута им.
В първата група имоти са включени паркове, площади, язовири, пасища, чието предназначение е за трайно задоволяване на обществените потребности от местно значение, както  и имотите, предназначени за изпълнение на функциите на органите на местното самоуправление и местната администрация.

Втората  група имоти се разделят на жилищни и нежилищни. 
Жилищните имоти служат за задоволяване на жилищни нужди. Нежилищните имоти, включват застроени и незастроени урегулирани поземлени имоти, земеделски земи от общинския  поземлен фонд, както и   гори  от  общински горски фонд.
Дейността по управление на общинската собственост беше организирана в следните направления:

През отчетния период продължи работата по актуването на имотите  общинска собственост, съгласно образците, утвърдени от Министерството на регионалното развитие  и воденето им в главни регистри. 
За  календарната 2018 г. има съставени общо  306 броя  акта за общинска собственост, от тях  актове за публична общинска собственост – 19 на брой, а за имоти частна общинска собственост  са 287 броя. 
2. Състоянието на застроените имоти  е различно- от много добро (сгради, в които е извършено саниране), през нормално, до такива в недобро състояние. Това основно е свързано с необитаването на имотите. Това са имотите, които дълги години не се използват,  и за които няма проявен интерес за наемане, нито за закупуване. Поради недостиг на финансов ресурс, същите не се охраняват и не могат да бъдат реновирани. 

3. Извършени дейности  по управление на общинската собственост през 2018год.: Цялата застроена публична общинска собственост, както и имоти-частна общинска собственост бяха застраховани  след проведени процедури по Закона за обществените поръчки. Застраховани са моторните превозни средства и движимите вещи общинска собственост. 
Представям Ви отчета по видове и категории обекти,съгласно изискванията на чл.1, ал.5  от Наредба №2 на ОбС Самуил.

4.Имоти предназначени за изпълнение функциите на органите на местното самоуправление и местната администрация: Това са имоти-публична общинска собственост, в които се осъществява местното самоуправление и административно  обслужване(сградата на общинската администрация; сградите на кметствата и читалища). През 2018год.  са извършени значими ремонти:  
1. Извършен е основен ремонт на покривната конструкция на кметство с.Ножарово;

2. Извършен е  ремонт на  читалище „Н.Й.Вапцаров – 1930” – с.Здравец

5.Имоти предназначени за трайно задоволяване на обществени потребности от местно значение са: Имоти – публична общинска собственост,  в които се осъществяват така наречените общински дейности (училища, детски градини, социални домове, културни институции, читалища, здравни заведения и общински предприятия) 

През 2018г. бяха извършени ремонти на следните обекти:

1. Преходни  ремонти от  2017г., които са изпълнени   през 2018г. :  

1.1.  Основен ремонт на покривна конструкция на кметство с.Ножарово
1.2.  Основен ремонт на читалище Н.Й.Вапцаров с.Здравец. 
2. Извършено е външно саниране и ремонт на покрива основно училище „Христо Ботев” с.Владимировци ІІ етап;
3. Текущ ремонт на обществено обслужваща сграда на ул.Васил Левски №31,  с.Самуил за нуждите на социално предприятие. 

4. Ремонт на  молитвен дом с.Богомилци;

5. Извършено е естетизиране на пространство около сградата на ЦНСТ с.Пчелина;

6. Ремонтни дейности по уличната мрежа в населените места и общинските пътища на територията на община Самуил; 
7. Преходни  ремонти и изграждане  на обекти от  2018г., които ще се  довършат  през 2019г. :  

7.1. Едноетажна сграда/голяма сграда/- ІІІ етап към сграда за предоставяне на социални услуги с.Самуил;

7.2. Рехабилитация, изграждане и оборудване  на детски площадки на територията на община Самуил; 

7.3. Реконструкция, естетизиране на достъпна селищна среда в обществени територии в централната част на с.Самуил – Етап І
8. Закупен е микробус  за нуждите на Защитено жилище (ЦНСТ) с.Самуил. 

9. Закупен  багер за нуждите на ОП „Самуил-2011”;
10. Закупен е котел за нуждите на ЦНСТ –Хърсово.

6.Имоти предоставени  за безвъзмездно управление на други юридически лица  и звена на бюджетна издръжка:

Това са имоти, които се предоставят с Решения на Общинския съвет, съгласно чл.12,ал.1 и ал.3 от Закона за общинската собственост. По този ред се ползват  общо  26 имота. 


6.1. На Агенция по заетостта – за осъществяване на дейността на дирекция „Бюро по труда” гр.Исперих, филиал-Самуил;


6.2. На Русенска митрополия е предоставена сграда „Църква” в с.Самуил ;


6.3. На ЦСРИ –Владимировци  са предоставени 2 помещения от сграда „Сграда за социална работа и рехабилитация” с.Хърсово, ул.”Пею Яворов” №1;


6.4. На „Център за обществено подкрепа”  е предоставено втория етаж от сграда „Административни дейности” с.Самуил и лек автомобил;


6.5. На Агенция за социално подпомагане – София са предоставени първи, втори етаж от сграда, едно помещение от партера и гараж;


6.6. На Областна дирекция на МВР-Разград е предоставена част от сграда в с.Владимировци, ул.”Васил Левски” за офис. 


6.7. На Областна дирекция на МВР-Разград е предоставена част от сграда в с.Самуил, ул.”Н.Й.Вапцаров” за офис. 


6.8.  На читалищните настоятелства са предоставени сгради читалища  в 14 села. 


6.9. На ОД „Земеделие” –Разград е предоставена първия  етаж от двуетажна масивна сграда с.Самуил, ул.”Х.Димитър” №5 


6.10. На Областна дирекция на МВР-Разград е предоставено едно помещение за детска педагогическа стая в с.Самуил, ул.”Х.Димитър” №2/4. 

            6.11. На Агенция по заетостта, чрез дирекция „Бюро по труда” гр.Исперих е предоставено едно помещение  от сграда „Кметство” с.Владимировци за обслужване на 

търсещите работа лица от с.Владимировци, с.Здравец, с.Пчелина, с.Ножарово и с.Богданци. 

             6.12. Ежегодно се предоставя едно помещение на ОС на БЧК гр.Разград  за ползване като склад за раздаване на пакетирани продукти на социално слаби лица от община Самуил. 

По силата на Закона за държавния бюджет тези имоти се предоставят за безвъзмездно управление. 

7.Управление  на общинските имоти: Нежилищните имоти –частна общинска собственост, които не са били необходими за нуждите на органите на местната администрация и не са предоставени на звена на общинска или друга бюджетна издръжка се отдават под наем или предоставят за ползване в съответствие със Закона за общинската собственост  и Наредба №2  на ОбС Самуил.  
Организацията по придобиването, управлението и разпореждането с имоти и вещи общинска собственост  се  осъществява  съгласно приетите Решения на Общински съвет Самуил и кмета на общината, като в негова помощ работи комисия, назначена със заповед, която включва, юрист, експерти и специалисти от дирекциите в общинската администрация, а при необходимост съответните кметове и кметския наместник. Основно дейността се изразява в отдаване под наем или предоставяне за ползване, както и всички съпътстващи дейности. 

7.1. Имоти отдадени под наем


7.1.1. Приходи от наем имущество: През  2018год. в община Самуил  има   25бр.  действащи договори за отдаване под наем на помещения, жилища, терени и вещи,  като по този ред по счетоводна справка приходите са в размер на  20434.14лв. 


7.1.2.Земеделски имоти: Община Самуил притежава земеделски земи - частна общинска собственост  общо 2094.572дка., от които 257.494дка.  са отдадени под наем за стопанската 2018-2019год. Сключени са  35бр. договори за земеделски земи и 2 бр. училищни имоти. 
7.1.3. Земи в регулация за отдаване под наем: За стопанската 2018/2019 год. са сключени 5 бр. договори за наем, а приходите са в размер на    2499.90лв.

            7.1.4. Пасища, мери, ливади   с площ 9438,050дка., от които отдадени под наем  са  2712,913дка. за срок от 5 години.  Свободните пасища,мери  се предоставят под наем чрез разпределение на собствениците на пасищни селскостопански животни, като през 2018 год. са  сключени  13 бр. договори за наем  за срок от 5 години. Действащи договори – 18бр. За останалите неразпределени бяха обявени търгове за отдаване под наем и се сключиха  3бр. договори за наем  за 1 година.  

            7.1.5. Полски пътища: Съгласно разпоредбата на чл.37, ал.16 от Закона за собствеността и ползването на земеделски земи свързани със законовата възможност полските пътища  ежегодно се отдават под наем  на лицата които са определени за ползватели със Заповед на директора на областна дирекция „Земеделие” – Разград.  
По счетоводна справка в община Самуил  приходите  от  отдадените под наем   от  земи, пасища, мери, ливади и полски пътища  са в размер на 75841.94 лв.
           7.1.6. Приходите  от учредено право на ползване  на  пчелини върху общински имоти: Към настоящия момент има  10 бр. действащите  договори и приходите са в размер на 202.77лв. 
7.2. Продажби на имоти – общинска собственост
 През 2018год.  са проведени   тръжни процедури  за продажба на имоти съобразно приетите   в „Годишната програма  за управление  и разпореждане с имоти общинска собственост ”  и направените изменения и допълнения  през годината. 

По видове основните реализирани приходи са:
-  Приходите  от продажба на земи в регулация са в размер на        9600.00 лв.

-  Приходи от продажба на земи извън регулация са в размер на  66474.90 лв.

- Приходи от концесии – 26991.27лв., от  които допълнителен приход  от държавна концесия в размер на  491.27лв.  -   находище от полезни изкопаеми-каолинови средно-пластични глини  в землището на с.Владимировци в близост  до  с.Кара Михал. 
8. Извършени разходи през 2018 год. във връзка с имоти общинска собственост :
8.1. За технически дейности (удостоверения за отстояние на имотите, разделяне или обединяване на имоти, заснемане, трасиране  на имоти и др.);  Разходи за издадени удостоверения,  скици  и  трасиране на  имоти общинска собственост, характеристики на имоти , данъчни оценки и др. и разходи за публикации и  обявления  във вестници в размер на  2930.77лв. 
8.2.  Разходи за изготвяне на пазарни оценки на имоти - общинска собственост – 335.00лв. 
8.3. Застраховани са имотите публична, частна общинска собственост, движимите вещи и моторни превозни средства за 2018г. за  сумата в размер на  21811.00лв.

На основание чл.44,ал.5 от ЗМСМА  и  чл.66а  от Закона за общинската собственост и чл.1, ал.5 от Наредба №2 на ОбС-Самуил  за реда за придобиване, управление и разпореждане с общинско имущество и конкретните правомощия на кмета на общината,   Общински съвет – Самуил, Общински съвет – Самуил със „За” –16  гласа;  „Против” – няма; „Въздържали се” – няма.
РЕШИ:
1. Приема  „Отчет  за състоянието на общинската собственост и  резултатите от нейното  управление   за  2018 год.”

Настоящето решение да бъде изпратено на Кмета на община Самуил и Областния управител на област Разград в 7-дневен срок от приемането му.

          Настоящето решение подлежи на обжалване в 14-дневен срок от обявяването му пред Административен съд- гр. Разград по реда на АПК
Председател на ОбС /П/ не се чете

                             /инж. /Джевдет Азис/

Изготвил преписа:………….... 
                              /Дамла Ахмед/
